บาทเปิด29.71/73แนวโน้มอ่อนค่า
ธนาคารกรุงศรีอยุธยา รายงาน เงินบาทเปิด 29.71/73 แนวโน้มอ่อนค่า หลังดอลล์แข็งรับตัวเลขเศรษฐกิจสหรัฐฯสดใส
15 พ.ค. 2556

ธนาคารกรุงศรีอยุธยา รายงาน เงินบาทเปิด 29.71/73 แนวโน้มอ่อนค่า หลังดอลล์แข็งรับตัวเลขเศรษฐกิจสหรัฐฯสดใส
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 29.71/73 บาท/ดอลลาร์ อ่อนค่าลงจากช่วงเย็นวานนี้ที่ปิดตลาดที่ระดับ 29.65/67 บาท/ดอลลาร์
เงินบาทในช่วงนี้ค่อนข้างแกว่ง เนื่องจากนักลงทุนยังรอดูความชัดเจนจากธนาคารแห่งประเทศไทย(ธปท.)ว่าในท้ายสุดแล้วจะประกาศมาตรการเพื่อช่วยลดการแข็งค่าของเงินบาทตามที่ภาคเอกชนได้ยื่นข้อเสนอไว้หรือไม่ แต่ทั้งนี้เงินบาทยังมีแนวโน้มอ่อนค่า เนื่องจากช่วงนี้ดอลลาร์สหรัฐปรับตัวแข็งค่าขึ้นเมื่อเทียบกับสกุลอื่นๆ หลังจากการประกาศตัวเลขเศรษฐกิจในช่วงหลังออกมาค่อนข้างดี
"ตอนนี้บาทยังแกว่งๆ เพราะรอดูความชัดเจนเรื่องนโยบายของในประเทศ ขณะที่ดอลลาร์แข็งค่าขึ้นในช่วงนี้ ทำให้สกุลเงินต่างๆ อ่อนค่าลงไป บาทอาจเข้าไปใกล้ระดับ 30 บาท/ดอลลาร์มากขึ้น" นักบริหารเงิน ระบุ
สำหรับกรอบการเคลื่อนไหวของเงินบาทวันนี้คาดว่าอยู่ในช่วง 29.65-29.85 บาท/ดอลลาร์